Անկախության առաջին տարիներից սկիզբ առած արտագաղթի ծավալները չէին պակասում նույնիսկ իշխանափոխությունից հետո: Որոշակի նվազումով այն պահպանվեց մինչև 2002 թվականը: Ազգային այդ աղետը հնարավոր եղավ կասեցնել առաջին հերթին տնտեսական վերելքի շնորհիվ: Իսկ տնտեսական վերելքը հեշտ չտրվեց: Փոխվեց թե տնտեսության վարման ընդհանուր գաղափարախոսությունը և թե գերակա համարվող ճյուղերը: Առհասարակ մի քանի տարվա ընթացքում փոխվեց երկրի ընդհանուր պատկերը: